Bung

Bung (Nederlands Bunde) is 'n kern bie de Geul en 't Julianakanaal in de gemeinte Meersje in Nederlands Limburg. Tot 1982 waor 't 'n zelfsjtandige  gemeinte.
In vreuger jaore ouch waal Bundt, Bunn, Bunna (Latien), Buonde en Bonde geneump. In 2014 haet Bung 5.817 inwonersj. 

Buurtsjappe
De gehuchte en buurtsjappe 
 Kaze (Kasen)
 't Voelwames (Voulwames) 

Bezeenswaerdig
 De nuu kèrk van Bung, die in 1960 is geboed in plaats van de aw St. Agneskèrk, in Maaslandse barok,  is ouch gewied aan de heilige Agnes, de patrones van kuisheid, kinger van Maria, maagde en tuinmanne. Ze is oontworpe door de architekte Fanchamps en Van der Pluym. De kruusweegsjtasies woorte gemaak door de Limburgse kunstenaer Martin Linnartz. De Glaas-in-betonvinsters zin van de Bunger kunstenaer Daan Wildschut. Wiejer sjteit 'r 'n Maaslands Madonnabeeld, dat vermoedelik oet de 14e ièw sjtamp. 't Beeld van de Heilige Agnes aan d'n ingank is van de Bunger kunstenaer Rob Stultiens.
 De aw kèrk, oet 1828, woort nao 1960 gebruuk es constructiewèrkplaats en is sinds 1993 in gebruuk es cultureel centrum de Aw Kèrk.
 Aan de Geulsjtraot in Bung lik 'ne hièrehoof oet de 18e ièw, Rustenburg. 't Hoes sjtamp oet 1767 en d'n hoof is geboed in 1654 in Maaslandse renaissancesjteil .
 Aan de Heiligenbergsjtraot sjteit Hoes Heiligenberg, ouch oet de 18e ièw, geboed van baksjtein mèt op de heuk mergelblokke.
 De Bungerbosj is de sjtijlste hellingbosj van Nederland mèt huègdeversjille tot 80 maeter. Dizze bosj haet 'n unieke natuurhistorische waerde, want 't is d'n einigste bergbeekbosj van Nederland. Vaöl versjillende flora, wie Aronskelk, Annemoon en Kèrkesjleutel in de hol waeg, en fauna, oonder andere de vuursalamander, koome hie veur. 't Gebied is, wie gezag, riek aan bronne en beekskes.Mèt d'n aanlèk van 't sjpoor is de bosj euverlangs in tjwiè gedeiltes gesjplits. De vaöle beekskes zin via ei paar dukersj oonder 't sjpoor doorgeleid nao d'n andere kant, woa de beekskes vreuger e drassig gebied veroorzaakde aan de westelike kant van 't sjpoor, vreuger ouch bekind es De Binde (de beemden).
 Bung haet 'n sjtasie aan de sjpoorlien Mesjtreech-Zittert. 't Tegewoordig sjtationsgeboe is van 't type sjtandaard Douma.

In naovolging van Het Dorp (in Arnhem) is in Bung de tjwiède woongemeinsjap veur lichamelik gehandicapte, Geuloord geboed. Ouch boete 't terrein van Geuloord zin noe woninge, woavan de bewoonersj oondersjteund weure in 't kader van "Begeleid Zelfsjtandig Wone".

Waope

Bun kraog op 5 oktober 1935 vaan d'n Hoege Raod vaan Adel e waope touwgekind, wat ziech zoe liet besjrieve:

Gedeild: I. in zèlver (wit) 'nen umgewenden dobbelstartege liew vaan keel (roed), gekroend en genageld vaan goud (gell); II. in zèlver veer dweersbalke vaan keel, dao-euverheer 'nen dobbelstartege liew vaan sabel, gekroend, getongk en genageld vaan goud. 't Sjèld mèt de rechterhand gehawwe door de dao-achter gezatte figuur vaan de H. Agnes, maag en marteleres, in e wit kleid, op de linkererm e lam dragend, alles in natuurleke kleur.

De twie deile vaan 't waope stoon veur Valkeberg en Gebrook, hiere vaan Bung respectievelek veur en nao 1626. Agnes is de petroenheilege; 't lam (Gaods) is häör attribuut (sprekend: agnus - Agnes), meh volgens Sierksma (1962) ouch 'n verwijzing nao d'n Allerheilegste Verlosser, aon wee de vreuger dörpskèrk waor gewijd. 't Kaom al veur op aw zegele vaan 't dörp.Heraldry of the World - Bunde (Limburg)

Historische inwoenertalle
Bung greujde 't groetste deil vaan zie bestoon gestiedeg. Vaanaof 1960 zuut me de gemeinte oetgreuje tot 'n veurstad vaan Mestreech.

 Jaor  Aontal  Greuj (gans Limbörg) 1830  590Volkstèlling 1830  -- 1840  617Volkstèlling 1840 - Limbörg  +4,6% (+5,6%) 1849  622Volkstèlling 1849 - Hertogdóm Limbörg: gemeintesgewijs indeiling vaan de provincie  +0,8% (+4,3%) 1859  649Volkstèlling 1859 - Plaotseleke indeiling  +4,3% (+4,4%) 1869  729Volkstèlling 1869 - Feiteleke of getèlde bevolking in eder gemeinte vaan 't riek  +12,3% (+4,5%) 1879  824Volkstèlling 1879 - Limbörg: plaotseleke indeiling  +13,0% (+7,0%) 1889  871Volkstèlling 1889 - Limbörg  +5,7% (+6,8%) 1899  1.029Volkstèlling 1889 - Limbörg  +18,1% (+10,2%) Jaor  Aontal  Greuj (gans Limbörg) 1909  1.159Volkstèlling 1909 - Plaotseleke indeiling  +12,6% (+17,8%) 1920  1.209Volkstèlling 1920 - Plaotseleke indeiling  +4,3% (+32,6%) 1930  1.528Volkstèlling 1930 - Plaotseleke indeiling  +26,4% (+25,1%) 1947  1.980Volkstèlling 1947 - Plaotseleke indeiling  +29,6% (+24,2%) 1956  2.317Woeningtèlling 1956 - Veurnaomste gegeves per gemeinte  +17,0% (+27,3%) 1960  2.694Volkstèlling 1960 - Bevolking vaan gemeintes en oonderdeile vaan gemeintes  +16,3% (+7,4%) 1971  4.420Volkstèlling 1971 - Plaotseleke indeiling  +64% (+13,9%)

Opmerking
 In 1971 woorte de inwoenertalle op ganse vieftalle aofgeroond. Gelèt op de neet al te groeten umvaank vaan Bung is daorum 't greujciefer veur dat jaor neet exakter es in ganse percinte gegeve. In tiende perceis is dit ciefer +64,1%.

Rillatief oontwikkeling vaan 1830 tot 1971
(v1830=100)

Greun: Gemeinte Bung
Blauw:Provincie Limbörg

Rifferenties

Categorie:Meersje

Categorie:Dörper in Nederlands Limburg